24/05/2013 | Administración LocalMunicipal
Abegondo
Ordenanza definitiva escola infantil

Ao non presentarse reclamacións durante o prazo de exposición ao público (28 de xaneiro de 2013 publicouse no Boletín oficial da Provincia BOP nº 19 e no taboleiro municipal de anuncios por un prazo de trinta días), queda automaticamente elevado a definitivo o Acordo plenario inicial aprobatorio da Modificación do Regulamento de organización e funcionamento da escola infantil “Pasiños” do Concello de Abegondo, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Artigo 1.- O presente regulamento ten por obxecto establecer as normas de funcionamento e organización da Escola Infantil Municipal, así como o procedemento de adxudicación de prazas en materia de solicitudes de novo ingreso, renovación de prazas e cobertura de vacantes ó longo do curso na mesma escola, segundo a determinación da normativa autonómica vixente. Constitúe o ámbito de aplicación do presente regulamento a Escola Infantil Municipal (EIM) “Pasiños” do Concello de Abegondo como un servizo público socioeducativo dirixido a primeira infancia (0-3 anos) […] A idade mínima de ingreso establécese en 3 meses, e a idade máxima de permanencia será os 3 anos, podendo permanecer na Escola Infantil aqueles nenos e nenas que non teñan cumpridos os 3 anos a 31 de decembro do ano no que se presenta a solicitude de ingreso e que pola súa idade, non poidan estar escolarizados en Educación Infantil nun Centro Ordinario. [.] 6.1.-Poderán acceder á praza na EIM tódolos nenos/as con idades comprendidas entre 3 meses e 3 anos […] [.] [.] 7.2.-O prazo de presentación de solicitudes de reserva de praza e de novo ingreso será convocado anualmente, permanecendo aberto dende o 1 ao 31 de marzo, ambos os dous incluídos. Nos casos de forza maior ou causas imprevistas pódese modificar a data, respectando sempre a maior proximidade a esa data.7.3.-Ao longo do curso igualmente poderanse admitir solicitudes ata o mes de marzo, aínda que serán tidas en conta como fóra de prazo e ocuparán o lugar que lles corresponda na lista de agarda (se a houbera) despois dos que se matricularon en prazo, excepto os nacementos, os de circunstancias sobrevidas e xustificadas (tales como cambio de domicilio). 7.4.-Rematado o prazo de solicitude, e a partir do 1 de abril (incluído), as nenas e nenos nacidos ata esa data, consíderanse que están en prazo de admisisón, ata a publicación da lista definitiva. [.] Unha vez comunicada a resolución de admisión as familias disporán dun prazo de 10 días para formalizar a solicitude na escola infantil, cubrindo o modelo de matrícula, aboando o estipulado e presentando certificado médico. (INCORPORACIÓN) [.] No caso de irmáns que fagan a matrícula para o mesmo curso, de darse o caso de que un obtivera praza e o outro non, automaticamente e independientemente da puntuación daráselle praza.13.2.-Os admitidos disporán dun prazo de dez días para confirmar a súa praza mediante o aboamento da matrícula correspondente e o achegamento da seguinte documentación complementaria e actualizada: Certificado médico do neno ou nena. Impreso de domiciliación bancaria.16.2.-Composición da Comisión de Baremación: *Presidente: O alcalde ou persoa en quen delegue. *Concelleiro/a de Sanidade de Servizos Sociais. *Coordinador/a adscrita á Concellería de Sanidade e Benestar Social ou persoa en quen delegue o Presidente. *Traballador/a Social. *Director/a da Escola Infantil. *O Secretario do Concello ou funcionario en quen delegue, con voz pero sen voto que levantará acta da sesión.16.3.-Funcións da Comisión de Baremación: Para a cobertura de vacantes e novas solicitudes ao longo do curso non será necesaria a convocatoria da Comisión de Baremación, sendo o Presidente quen resolva logo do informe correspondente.17.5.-En todo caso, a determinación da capacidade económica familiar axustarase a normativa aplicable e de obrigado cumprimento da administración autómica. Eliminaráse o punto:17.6.-As solicitudes procedentes doutros Concellos, aínda no caso de que os xustificantes de ingresos económicos familiares resulten unha taxa exenta, deberán abonar a tarifa mensual correspondente o primeiro tramo de cota, como mínimo.18.1.- A Escola Infantil funcionará dende o 1 de setembro (os dous primeiros días de setembro serán sen nenas e nenos e serán de preparación das aulas e tempos de programación do persoal) ó 31 de xullo, prestándose diariamente o servizo, cinco días á semana durante todo o ano, agás os días sinalados como festivos no calendario laboral, o luns de Entroido, Luns de Pascua, o Día do Ensino, dous días en Nadal a determinar cada curso así como o 24 e 31 de decembro, agás que as circunstancias dos demandantes do servizo obriguen a abrir os 12 meses do ano.18.3.-O horario do centro será de 7:45 horas a 19:00 horas, en horario ininterrompido.18.4.-En todo caso o aumento de horas suporá o cobro das mesmas segundo o estipulado no Decreto de prezos da Xunta de Galicia.19.6.- A escola non administrará ningún tipo de medicación salvo antipirético en caso de subida de temperatura na escola, debendo as familias indicar nunha ficha que será entregada pola dirección do centro, o nome do medicamento, dose correspondente e autorización para a subministración.19.7.- O Concello de Abegondo prestará o servizo de comedor a través de cátering, cobrando ás familiaso establecido na taxa polo servizo de comedor na escola infantil municipal. - Co fin de garantir esta necesaria cooperación familia-Escola realizarase durante o curso xuntanzas xerais de carácter informativo e titorias individuais para falar da evolución integral de cada neno/a, atendendo aos criterios establecidos pola Dirección do Centro. - A dirección da Escola Infantil, atendendo a este documento marco, poderá presentar as propostas que considere oportunas respecto do Regulamento, sendo estas valoradas polo Alcalde-Presidente do Concello de Abegondo e tidas en conta ou non para a súa inclusión neste Regulamento. Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. En Abegondo a 15 de maio de 2013. O Alcalde, José Antonio Santiso Miramontes